jkorsvik/nowiki_second_scrape_merged huggingface dataset:
Stigmella oxyacanthella

Stigmella oxyacanthella er en sommerfugl som tilhører familien dvergmøll (Nepticulidae). Den har larver som minerer i bladene til busker og trær i rosefamilien.


== Utseende ==
En liten (vingespenn 4-5 millimeter), mørkt bronsefarget møll. Antennen er trådformet, mørk og omtrent halvparten så lang som forvingen. Det innerste, kraftig utvidete leddet er hvitt, hodet er kledt med gule hår, bakerst med en hvit krage. Kroppen er mørk. Forvingene er mørkt bronsefarget, uten noe lyst tverrbånd. Bakvingen er smal, grå, med lange frynser. Arten ligner sterkt på flere andre Stigmella-arter, man må undersøke kjønnsorganene for å bestemme disse artene med sikkerhet.


== Levevis ==
Larvene lever i bladene på ulike busker og trær i rosefamilien, mest i hagtorn (Crataegus-arter) og eple (Malus-arter), men også i pære, asal og rogn. Arten har én generasjon hver sommer som flyr i juni. Larven lager en nokså bred, uregelmessig slynget mine.


== Utbredelse ==
Arten er utbredt i Europa øst til Volga-området. I Norge er den funnet langs kysten av Sørlandet og i Hordaland.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella oxyacanthella (Stainton, 1854)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 159-160. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella oxyacanthella på UK moths: [2]


== Eksterne lenker ==
(en) Stigmella oxyacanthella i Encyclopedia of Life 
(en) Stigmella oxyacanthella i Global Biodiversity Information Facility 
(no) Stigmella oxyacanthella hos Artsdatabanken 
(sv) Stigmella oxyacanthella hos Dyntaxa 
(en) Stigmella oxyacanthella hos Fauna Europaea 
(en) Stigmella oxyacanthella hos NCBI 
(en) Kategori:Stigmella oxyacanthella – bilder, video eller lyd på Wikimedia Commons 
Stigmella oxyacanthella – detaljert informasjon på Wikispecies
Stigmella hybnerella

Stigmella hybnerella er en sommerfugl som tilhører familien dvergmøll (Nepticulidae). Den har larver som minerer i bladene til hagtorn. Arten er tilsynelatende navnsatt av Jacob Hübner, oppkalt etter ham selv. Dette blir ikke regnet for god takt og tone, men skyldes trolig en misforståelse; Hübner har antagelig oppfattet at en annen entomolog har kalt arten hybnerella, og referert dette, men senere blitt stående som autor da den første beskrivelsen ikke har latt seg spore opp.


== Utseende ==
En liten (vingespenn 4-5,5 millimeter), bronsefarget møll. Antennen er trådformet, mørk og omtrent halvparten så lang som forvingen. Det innerste, kraftig utvidete leddet er hvitt, hodet er kledt med enten brunoransje eller brunsvarte hår. Kroppen er mørk. Forvingene er bronsefarget, met et middels bredt, sølvfarget tverrbånd. Bakvingen er smal, gråsvart, med lange frynser.


== Levevis ==
Larvene lever i bladene på hagtorn (Crataegus-arter). Arten har trolig to generasjoner hver sommer som flyr mellom mai og august (det ser ut til å være noe overlapp i flygetid mellom generasjonene). Larven lager en nokså bred, uregelmessig slynget mine.


== Utbredelse ==
Arten er utbredt i Europa øst til Volga-området. I Norge er den funnet i Akershus og ytre Telemark. Arten ble vurdert som Sterkt truet (EN) på Norsk rødliste for arter fra 2015.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella hybnerella (Hübner, 1796)


== Referanser ==


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 163-164. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella hybnerella på UK moths: [2]


== Eksterne lenker ==
(en) Stigmella hybnerella i Encyclopedia of Life 
(en) Stigmella hybnerella i Global Biodiversity Information Facility 
(no) Stigmella hybnerella hos Artsdatabanken 
(sv) Stigmella hybnerella hos Dyntaxa 
(en) Stigmella hybnerella hos Fauna Europaea 
(en) Stigmella hybnerella hos NCBI 
(en) Kategori:Stigmella hybnerella – bilder, video eller lyd på Wikimedia Commons 
Stigmella hybnerella – detaljert informasjon på Wikispecies
Koppal (distrikt)

Koppal (kannada: ಕೊಪ್ಪಳ) er et distrikt i den indiske delstaten Karnataka. Distriktets hovedstad er Koppal. 


== Demografi ==
Ved folketellingen i 2011 var det 1 391 292 innbyggere i distriktet, mot 1 196 089 i 2001. Den urbane befolkningen utgjør 16,79 % av befolkningen.
Barn i alderen 0 til 6 år utgjorde 14,18 % i 2011 mot 17,65 % i 2001. Antallet jenter i den alderen per tusen gutter er 953 i 2011, det samme som i 2001. 


== Referanser ==


== Eksterne lenker ==
Offisielt nettsted 
(en) Koppal district – kategori av bilder, video eller lyd på Commons
Stigmella floslactella

Stigmella floslactella er en sommerfugl som tilhører familien dvergmøll (Nepticulidae). Den har larver som minerer i bladene på hassel. Ulikt de fleste andre dvergmøll er denne arten ganske variabel i fargen. Den forekommer langs kysten av Sørlandet i Norge.


== Utseende ==
En liten (vingespenn 5-6 millimeter), ganske brokete farget møll. Ulikt mange andre dvergmøll er denne arten ganske variabel i fargen på vingene. Antennen er trådformet, gulbrun og omtrent halvparten så lang som forvingen. Det innerste, kraftig utvidete leddet er hvitt, hodet er kledt med gule hår. Forkroppen er kan variere i farge fra gulbrun til brunsvart, bakkroppen er mørk. Forvingene er forholdsvis lyst fargede, med påfallende store skjell. De kan være ensfarget brunlige, gule med mørk spiss eller gulbrune med et bredt, litt krumt, lyst tverrbånd, i så fall er spissen gjerne mørkere. Om grunnfargen er lys, er det gjerne spredte, mørkere skjell der også. Bakvingen er smal, grå, med lange frynser. Arten er vanligvis nokså lett å kjenne på den lyse vingefargen, de fleste andre dvergmøll er mye mørkere.


== Levevis ==
Larvene lever i bladene på hassel (Corylus avellana). Arten har to generasjoner hver sommer som flyr henholdsvis i mai-juni og i august. Larven lager en nokså bred, uregelmessig slynget mine.


== Utbredelse ==
Arten er utbredt i Europa øst til Volga-området. I Norge er den funnet langs kysten vest til Rogaland.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella floslactella (Haworth, 1828)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 165-166. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella floslactella på UK moths: [2]


== Eksterne lenker ==
(en) Stigmella floslactella i Global Biodiversity Information Facility 
(no) Stigmella floslactella hos Artsdatabanken 
(sv) Stigmella floslactella hos Dyntaxa 
(en) Stigmella floslactella hos Fauna Europaea 
(en) Stigmella floslactella hos NCBI 
(en) Kategori:Stigmella floslactella – bilder, video eller lyd på Wikimedia Commons 
Stigmella floslactella – detaljert informasjon på Wikispecies
Jørgen Graabak

Jørgen Nyland Graabak (født 26. april 1991) er en norsk kombinertløper som representerer Byåsen og Granåsen Skiteam. Han debuterte i verdenscupen 8. januar 2011 i Schonach.


== Karriere ==
Graabak slo gjennom internasjonalt i sesongen 2011/2012, og tok sin første pallplassering 18. desember 2011 da han ble nr. 3 i et verdenscuprenn i Seefeld. 7. januar 2012 ledet han Norge til seier i lagkonkurransen i Oberstdorf, og uken etter tok han sin andre pallplass, en andreplass, i Chaux-Neuve.
Graabak gikk sammen med Magnus Krog, Magnus Moan og Håvard Klemetsen på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.
18. februar 2014 ble Graabak olympisk mester i øvelsen stor bakke/10 km i OL 2014 i Sotsji. Magnus Moan tok sølv slik at det ble dobbelt norsk. Dette var første norske OL-gull i kombinert siden OL i Nagano i 1998. Jørgen Graabak ble med dette den andre fra Melhus som har tatt gull i vinter-OL, Toralf Engan var den første, femti år tidligere. To dager senere gikk Jørgen Graabak siste etappe for Norges lag som gikk inn til gull i lagkonkurransen stor bakke / 4 x 5 km. De andre på laget var Magnus Moan, Håvard Klemetsen og Magnus Krog.
Jørgen Graabak vant 2×7,5 km i kombinert langrenn lag finale menn sammen med Håvard Klemetsen i Lahtis 1. mars 2014.
Graabak ble tildelt Olavstatuetten i 2014.Han tok sølv under Vinter-OL 2018. Graabak ble verdensmester da han var med på Norges lag som vant 4 × 5 kilometer stafett/normalbakke i Ski-VM 2019 i Seefeld.
Under Vinter-OL 2022 i Beijing, tok han to gull og ett sølv.


== Verdenscupseire ==


== Sammenlagtplasseringer i verdenscupen ==


== Se også ==
Liste over norske mestvinnende vinterolympiere
OL-medaljører i kombinert


== Referanser ==


== Eksterne lenker ==
(en) Jørgen Graabak – kategori av bilder, video eller lyd på Commons 
(en) Jørgen Graabak på Internet Movie Database 
(de) Jørgen Graabak – Munzinger Sportsarchiv 
(en) Jørgen Graabak – Olympics.com 
(en) Jørgen Graabak – Olympic.org 
(en) Jørgen Graabak – Olympedia 
(en) Jørgen Graabak – Sports-Reference (OL-resultater – arkivert) 
(en) Jørgen Graabak – FIS (kombinert) 
(en) Jørgen Graabak på Twitter
Scada (sommerfugl)

Scada er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent fem arter som alle lever i den Neotropiske region (Sør- og Mellom-Amerika).


== Utseende ==
Små, spinkle sommerfugler med avrundede vinger. Vingene er mer eller mindre gjennomsiktig gule, med mørke tegninger.


== Levevis ==
Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien Danainae Boisduval, 1833
Gruppen Ithomiini Doherty, 1891 – 370 arter, Sør- og Mellom-Amerika
Gruppen Mechanitina
Slekten Scada Kirby, 1871
Scada karschina (Herbst, 1792)
Scada kusa (Hewitson, 1872)
Scada reckia (Hübner, 1808)
Scada zemira (Hewitson, 1856)
Scada zibia (Hewitson, 1856)


== Kilder ==
d'Abrera, B. (1984) Butterflies of South America. Hill House. ISBN 0-9593639-2-0


== Eksterne lenker ==
(en) Scada i Global Biodiversity Information Facility 
(en) Scada hos NCBI 
(en) Kategori:Scada – bilder, video eller lyd på Wikimedia Commons 
Scada – detaljert informasjon på Wikispecies 
Ithomiini på Tree of life
Bildegalleri over artene
Chikballapur (distrikt)

Chikballapur (kannada: ಚಿಕ್ಕಬಳ್ಳಾಪುರ ಜಿಲ್ಲೆ) er et distrikt i den indiske delstaten Karnataka. Distriktets hovedstad er Chikballapur. 


== Demografi ==
Ved folketellingen i 2011 var det 1 254 377 innbyggere i distriktet, mot 1 149 007 i 2001. Den urbane befolkningen utgjør 22,26 % av befolkningen.
Barn i alderen 0 til 6 år utgjorde 9,94 % i 2011 mot 13,10 % i 2001. Antallet jenter i den alderen per tusen gutter er 945 i 2011 mot 952 i 2001. 


== Byer ==


== Referanser ==


== Eksterne lenker ==
Offisielt nettsted 
(en) Chikkaballapura district – kategori av bilder, video eller lyd på Commons
Brevioleria

Brevioleria er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent fem arter som alle lever i den Neotropiske region (Sør- og Mellom-Amerika).


== Utseende ==
Små, spinkle sommerfugler med avrundede vinger og tynn kropp.


== Levevis ==
Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien Danainae Boisduval, 1833
Gruppen Ithomiini Doherty, 1891 – 370 arter, Sør- og Mellom-Amerika
Gruppen Godyridina
Slekten Brevioleria Lamas, 2004
Brevioleria aelia (Hewitson, 1852)
Brevioleria arzalia (Hewitson, 1876)
Brevioleria coenina (Hewitson, 1869)
Brevioleria seba (Hewitson, 1872)
Brevioleria sp. (ubeskrevet art)


== Kilder ==
d'Abrera, B. (1984) Butterflies of South America. Hill House. ISBN 0-9593639-2-0


== Eksterne lenker ==
(en) Brevioleria i Global Biodiversity Information Facility 
(en) Brevioleria hos NCBI 
(en) Kategori:Brevioleria – bilder, video eller lyd på Wikimedia Commons 
Brevioleria – detaljert informasjon på Wikispecies 
Ithomiini på Tree of life
Bildegalleri over artene
Uttaradhyayana sutra

Uttaradhyayana sutra er en hellig tekst i jainismen, og inneholder en innledende undervisning i jainistiske ideer, begreper og etiske idealer. Teksten framstår som undervisning i 36 leksjoner, med Sudharman som lærer og munken Jambu som elev, selv om denne rammefortellingen sjelden er svært synlig. Sudharman (Sudhamma) regnes som hoveddisippelen til jainismens «grunnlegger» Mahavira (599-527 f.Kr.)Svetambararetningen i jainismen regner med seks grupper av hellige tekster; Uttaradhyayana sutra er en av fire tekstene i  gruppen av Mūlasutraer; og regnes som en av de eldste tekstene i jainenes kanon. Teksten beskrives som «en veldig viktig kanonisk tekst. Samtidig er den også velegnet for et publikum som ikke er så godt kjent med jainismen, fordi den, i motsetning til store deler av det kanoniske korpus, ikke er så teknisk og systematisk repeterende. Dens leksjoner balanserer også fint mellom historier og dialoger på den ene siden, og mer belærende leksjoner.»Navnet kan oversettes med «svar-kapitlene», «de siste kapitlene» eller «de beste kapitlene».


== Referanser ==


== Eksterne lenker ==
Engelsk oversettelse fra 1884
You Can Have Her

«You Can Have Her» er en  amerikansk sang. Melodien er skrevet av Bill Cook og den amerikanske versjonen var en hit for Roy Hamilton i 1961.
Den svenske teksten, «Sånt är livet», er skrivet av Stikkan Anderson under psevdonymet Stig Rossner.
Anita Lindblom, S. O. Walldoffs orkester spilte inn sangen i oktober 1961. Den ble utgitt på singlen Fontana 271 201 TF.Lindblom fremførte  «Sånt är livet» i spillefilmen Vi fixar allt (1961).Anita Lindbloms versjon lå på VG-lista i 22 uker i 1962 og på en førsteplass i syv uker.Svenn-Erik Fjeldberg har spilt inn en norskspråklig versjon på plate («Sånn er livet»).


== Referanser ==
Mechanitis

Mechanitis er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent fire arter som alle lever i den Neotropiske region (Sør- og Mellom-Amerika).


== Utseende ==
Middelsstore, spinkle, smalvingede sommerfugler. Disse artene er farget i gult og svart, og har forholdsvis smalere og mer tilspissede forvinger enn de fleste andre Ithomiini.


== Levevis ==
Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien Danainae Boisduval, 1833
Gruppen Ithomiini Doherty, 1891 – 370 arter, Sør- og Mellom-Amerika
Gruppen Mechanitina
Slekten Mechanitis Fabricius, 1807
Mechanitis lysimnia (Fabricius, 1793)
Mechanitis mazaeus Hewitson, 1860
Mechanitis menapis Hewitson, 1856
Mechanitis polymnia (Linnaeus, 1758)


== Kilder ==
d'Abrera, B. (1984) Butterflies of South America. Hill House. ISBN 0-9593639-2-0


== Eksterne lenker ==
(en) Mechanitis i Encyclopedia of Life 
(en) Mechanitis i Global Biodiversity Information Facility 
(en) Mechanitis hos NCBI 
(en) Kategori:Mechanitis – bilder, video eller lyd på Wikimedia Commons 
Mechanitis – detaljert informasjon på Wikispecies 
Ithomiini på Tree of life
Bildegalleri over artene
Pagyris

Pagyris er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent fire arter som alle lever i den Neotropiske region (Sør- og Mellom-Amerika).


== Levevis ==
Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien Danainae Boisduval, 1833
Gruppen Ithomiini Doherty, 1891 – 370 arter, Sør- og Mellom-Amerika
Gruppen Ithomiina
Slekten Pagyris Boisduval, 1870
Pagyris cymothoe (Hewitson, 1855)
Pagyris priscilla Lamas, 1986
Pagyris ulla (Hewitson, 1857)
Pagyris renelichyi


== Kilder ==
d'Abrera, B. (1984) Butterflies of South America. Hill House. ISBN 0-9593639-2-0


== Eksterne lenker ==
(en) Pagyris i Encyclopedia of Life 
(en) Pagyris i Global Biodiversity Information Facility 
(en) Pagyris hos NCBI 
(en) Kategori:Pagyris – bilder, video eller lyd på Wikimedia Commons 
Ithomiini på Tree of life
funet.fi. Liste over arter og underarter
Stuart McCall

Andrew Stuart Murray McCall (født 10. juni 1964 i Leeds, England) er en tidligere skotsk fotballspiller som spilte på midtbanen i flere skotske og engelske klubber, samt for Skottlands landslag. McCall er sønn av den skotske fotballspilleren Andy McCall som blant annet spilte på Blackpool FC, West Bromwich Albion FC og Leeds United AFC.
Stuart McCall deltok med Skottland i VM i fotball 1990 og i EM i fotball 1992 og EM i fotball 1996.
Etter sin aktive karriere som spiller har Stuart McCall vært trener for Bradford City AFC fra 2007 til februar 2010, og fra 30. desember samme år i Scottish Premier League-klubben Motherwell FC. Her oppnådde han allerede i første sesong å ta laget til finalen i Scottish Cup, hvor laget tapte 3-0 for Celtic FC, og ble i sesongen 2011-2012 blitt utnevnt til månedens manager to ganger, for juli/august og oktober.
2. november 2014 ble det meldt at han trakk seg som trener eller at Motherwell hadde levert skuffende resultater i sesongen så langt, og tapt fem kamper på rad. Laget lå da på nest sisteplass.


== Referanser ==


== Eksterne lenker ==
(en) Stuart McCall – FIFA 
(en) Stuart McCall – Transfermarkt 
(en) Stuart McCall – Transfermarkt (manager) 
(en) Stuart McCall – national-football-teams.com 
(en) Stuart McCall – WorldFootball.net 
(en) Stuart McCall – Soccerbase.com 
(en) Stuart McCall – Soccerbase.com (manager) 
(en) Stuart McCall – FootballDatabase.eu 
(en) Stuart McCall – EU-Football.info 
(en) Stuart McCall – Skottlands fotballforbund
Ceratinia

Ceratinia er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent fire arter som alle lever i den Neotropiske region (Sør- og Mellom-Amerika). Selv om slekten bare omfatter fire arter, er disse ganske vanlige og vidt utbredte slik at det er en av slektene man oftest treffer på.


== Utseende ==
Små, spinkle sommerfugler med avrundede vinger. Vingene har en ganske smal, mørk kant og er ellers stort sett varselfarget i oransje, svart og gult.


== Levevis ==
Som de aller fleste Danainae er disse sommerfuglene giftige, og signaliserer dette med et karakteristisk utseende.
Larvene lever på planter i søtvierfamilien.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien Danainae Boisduval, 1833
Gruppen Ithomiini Doherty, 1891 – 370 arter, Sør- og Mellom-Amerika
Gruppen Dircennina
Slekten Ceratinia Hübner, 1816
Ceratinia cayana (Salvin, 1869)
Ceratinia iolaia (Hewitson, 1856)
Ceratinia neso (Hübner, 1806)
Ceratinia tutia (Hewitson, 1852)


== Kilder ==
d'Abrera, B. (1984) Butterflies of South America. Hill House. ISBN 0-9593639-2-0


== Eksterne lenker ==
(en) Ceratinia i Encyclopedia of Life 
(en) Ceratinia i Global Biodiversity Information Facility 
(en) Ceratinia hos NCBI 
(en) Kategori:Ceratinia – bilder, video eller lyd på Wikimedia Commons 
Ithomiini på Tree of life
Bildegalleri over artene
Den første ivorianske borgerkrig

Den første ivorianske borgerkrig (fransk: La Première Guerre Civile de Côte d'Ivoire) var en konflikt i Elfenbenskysten som varte fra 2002 til 2007 og ble utkjempet mellom regjeringsstyrker støttet av militser og opprørsgrupper. Mesteparten av kampene ble utkjempet før slutten av 2004, men fra da av var landet delt i to, hvor opprørerne kontrollerte den nordlige delen av landet og regjeringen hadde kontrollen i sør. Etter hvert økte stridighetene igjen, med angrep på utenlandske soldater og på sivile. I 2006 var det store spenninger i landet, og mange mente at FN-styrkene og de franske styrkene som skulle opprettholde freden hadde mislykkes. Likevel fikk Elfenbenskystens herrelandslag i fotball æren for å bringe de stridende partene sammen da det kvalifiserte seg til verdensmesterskapet i 2006. I 2004 ble De forente nasjoners operasjon på Elfenbenskysten igangsatt, men på grunn av begrensede styrker klarte den ikke å stanse stridighetene. Etter det ivorianske valget i 2010 brøt stridighetene ut igjen i den andre ivorianske borgerkrig, som endte med at opposisjonspartiet Forces Nouvelles de Côte d'Ivoires presidentkandidat Alassane Ouattara, som fikk flest stammer  valget, overtok makten i landet.